روسیادا سن پترزبورگ هاوا ساحه‌سی، تانیملانابیلمه‌یه‌ن بیر جیسم گؤرولدوگو ادعاسییلا بیر مدت اوچوشلارا باغلانیلدی.
سن پترزبورگ شهرینده گؤی اۆزونده تانیملانابیلمه‌یه‌ن بیر جیسم گؤرولدوگو ادعا ائدیلدی.
روس مطبوعاتیندا یئر آلان خبرلرده، ادعالارین آردیندان سن پترزبورگ هاوا ساحه‌سینین باغلانیلدیغی، روس ساواش اوچاقلارینین بؤلگه‌ده آراشدیرما ائتمک اوزره هاوالاندیغی ایفاده ائدیلدی.
سن پترزبورگ‌دا اولان پولکووو هاوالیمانینداکی بوتون اوچوشلار یئرلی ساعاتلا ۱۲.۰۰یه قدر آسقییا آلیندی.
شهر مسئوللارینین آچیقلاماسیندا،
"پولکووا هاوالیمانیندا گئچیجی اولاراق اوچاق قبول ائدیلمه‌یه‌جک و اوچوش گئرچکلشدیریلمه‌یه‌جک" دئییلدی.
اؤته یان‌دان، اوچوش تعقیب سایتلارینین بیلگیلرینه گؤره، سن پترزبورگا گئتمک اوزره هاوالانان بیر چوخ اوچاق ایسه یولونو دییشدیرمک یا دا گئری قاییتماق مجبوریتینده قالدی.
اوچوش تعقیب سایتلارین‌دان یاییملانان سون بیلگیلر ایسه، سن پترزبورگ‌داکی اوچوشلارین نورمالا دؤندوگو گؤرولدو.
